QORTI ĊIVILI PRIM'AWLA ONOR. IMĦALLEF TONI ABELA LL.D. Illum, it-Tlieta 22 ta' Diċembru, 2020 Fl-atti taċ-Ċedola ta' Depożitu numru 565/2020 fl-ismijiet: United Equipment Company soċjeta' bin-numru ta' reġistrazzjoni C10827 vs BM Tunnels JV konsorzju magħmul minn (i) Bonnici Bros. Contractors Ltd (C 21406); u (ii) MDM Costruzioni Generali Srl, 'Codice Fiscale 03881750651' Reġgħet rat ir-rikors tas-soċjeta` rikorrenti tad-9 ta' Ġunju, 2020; Rat id-diversi digrieti tagħha; Rat l-atti kollha fl-atti tar-rikors odjern; Rat id-dokumenti kollha; Otteniet l-informazzjoni li kellha bżonn fis-seduta tas-16 ta' Diċembru, 2020 fid-dawl tad-digriet tagħha tal-4 ta' Diċembru 2020; Rat li s-soċjeta` Bonnici Bros. Contractors Limited ma għamlet ebda opposizzjoni għat-talba tas-soċjeta` rikorrenti billi ma weġbitx. Il-Qorti tinnota li r-rikors odjern huwa konsegwenza tal-ħruġ ta' Mandat ta' Sekwestru numru 384/2020 li ġie milqugħ fit-13 ta' Marzu 2020. Għalkemm il-Qorti riedet ċertu kjarifiki qabel ma tiddekreta r-rikors, jibqa' l-fatt li dan il- mandat illum għadu in vigore. Dan ifisser li b'konsegwenza ta' tali mandat ma hux possibbli għal din il- Qorti li ma tilqax it-talba. Dan ser tkun qed tagħmlu mingħajr preġudizzju għal kull azzjoni oħra fil-liġi li l-partijiet jista' jkollhom. Għaldaqstant din il-Qorti qegħdha tilqa' t-talba. Mogħti kameralment illum, 22 ta' Diċembru, 2020 Agius Cutajar Toni Vella Demarco Deputat Reġistratur